કૅમ્પા કોલા કમ્પાઉન્ડનાં બિલ્ડિંગોમાં રહેલા ગેરકાયદે કુલ ૧૦૨ ફ્લૅટ્સ તોડવા માટે સુધરાઈની ટીમે મંગળવારે અને ગઈ કાલે કાર્યવાહી હાથ ધરી હતી. આ ટીમ જ્યારે કમ્પાઉન્ડમાં પહોંચી ત્યારે એનો જોરદાર વિરોધ કરવામાં આવ્યો હતો અને મિડિયામાં એનું લાઇવ કવરેજ જોઈને સુપ્રીમ કોર્ટના જજ જી. એસ. સિંઘવીની બેન્ચે એના આધારે સુધરાઈની તોડકામની કાર્યવાહીને રોકી દેવા માટેનો આદેશ આપ્યો હતો. ત્યાર બાદ કોર્ટે જણાવ્યું હતું કે ૧૯ નવેમ્બરે આ કેસમાં વધુ સુનાવણી હાથ ધરવામાં આવશે.